text: Vi skal have en borgerlig regering. Mette Frederiksen har vi fået nok af.
  Lovbrud, magtfuldkommenhed og en ekstrem centralisering af magten omkring sig selv. Det er sådan, Mette Frederiksen har opført sig som statsminister.
  Én ting er statsministeren selv. Noget andet er den politik, hun og hendes røde flertal fører.
  Inflationen raser, og alle danskere må spænde livremmen ind. Men Mette Frederiksen og hendes røde venner fortsætter deres massive forbrug for danskernes penge.
  De seneste tre år har Mette Frederiksen hævet skatter og afgifter mere end.
  Ca.har regeringen besluttet at hive op af lommerne på danskerne.
  Konsekvensen af Mette Frederiksens politik er, at ni ud af 10 indkomstgrupper er blevet fattigere.
  Det er dybt uansvarligt.
  Og det er ikke gået et hak bedre med udlændingepolitikken. Tværtimod.
  Mette Frederiksen lovede før valget, at hun ville løse udlændingepolitikken fra bunden.
  Og mon ikke der var mange danskere, der rent faktisk stolede på, at hun mente det, og som stemte på Socialdemokratiet af samme årsag?
  Det tror jeg.
  37-timers arbejdspligt for indvandrere lovede hun i 2018.
  Men det første Mette Frederiksen gjorde, da danskerne gav hende magten, var at indføre et ekstra tilskud til familier på kontanthjælp - fortrinsvis til de mange ikke-vestlige indvandrere, som ikke vil forsørge sig selv.
  Knap 9 ud af 10 familier, som Mette Frederiksen og venstrefløjen hver måned giver en ekstra belønning for ikke at arbejde, er ikke-vestlige indvandrere.
  Og de 37-timers arbejdspligt? Den er der ikke blevet noget af.
  Mette Frederiksen lovede også et nyt asylsystem.
  I tre år har hun holdt danskerne hen med snak om en asyllejr i Rwanda.
  Det er ikke blevet til noget, og Danmark ligger i dag lige så åbent og sårbart som i 2015, da Lars Løkke Rasmussen lod 10-tusindvis af migranter strømme ind over grænsen.
  Det er bare et spørgsmål om tid, før den næste bølge af migranter rammer.
  I ghettoerne trives indvandrerbanderne.
  Den organiserede kriminalitet er sat i system. Socialt bedrageri er udbredt.
  Mette Frederiksen har aktivt hentet IS-terrorister til Danmark.
  Og på udrejsecentrene har PET nok at gøre med at forsøge at holde styr på de radikaliserede, udviste islamister, som Mette Frederiksen fortsat lader gå frit omkring.
  Det er et enormt svigt, Mette Frederiksen er sluppet afsted med.
  Intet af det hun lovede, er blevet gennemført.
  Nye Borgerliges mål er at få løst udlændingepolitikken fra bunden og trække Danmark i en mere borgerlig retning.
  Ingen af delene kan opnås, så længe Socialdemokratiet sidder med magten – og det uanset om de inviterer de radikale multikulti-mostre eller Løkke-ridderen med Marrakesh-aftalen med indenfor.
  Det bliver det kun værre af.
  Det kræver en ægte borgerlig regering med politikere, der vil være sig deres borgerlighed bekendt, og som er klar til at lægge tidligere tiders lappeløsninger på hylden.
  Vi kommer aldrig til at støtte en regering, der som under Lars Løkke Rasmussen fuppede danskerne med symbolske stramninger, mens problemerne bare voksede.
  Der skal som et minimum indføres et nyt asylsystem og stilles krav til udlændinge om, at de naturligvis skal forsørge sig selv og overholde vores lovgivning, hvis de vil opholde sig her i landet.
  Det vi kan vi godt [sic, red.], hvis vi vil – sammen.
  Og så kan vi også sammen sikre, at politikerne bestemmer mindre og at danskerne bestemmer meget mere selv – også over flere af deres egne penge.
  Vi skal give større frihed til den enkelte og til de danske familier.
  Styrke kernevelfærden og fjerne frås og spild i den offentlige sektor, så kvaliteten hæves, arbejdsglæden for de ansatte øges, og danskerne får den offentlige service, som vi betaler for i dyre domme.
  Det får de ikke i dag.
  Derfor siger vi i Nye Borgerlige, at hvis danskerne ved det kommende folketingsvalg giver de seks partier til højre for midten et flertal, så skal flertallet bruges til at føre borgerlig politik, som gør en reel forskel i danskernes hverdag.
  Det gør vi bedst med en borgerlig flertalsregering, hvor alle seks partier er med.
  En regering, der skal forpligte sig på at løse udlændingepolitikken fra bunden og trække Danmark i en mere borgerlig retning, så danskerne bliver både rigere og friere.
  Vi har sagt, fra vi kom i Folketinget i 2019, at vi gerne tager ansvar.
  Og vi har vist, at selvom der i dag er et blodrødt flertal, så har vi ikke siddet i et hjørne med korslagte arme.
  Vi har arbejdet os til den indflydelse, vi har kunnet få, og vi har ydet vores til at styrke den borgerlige opposition.
  Vi har fremlagt vores bud på en borgerlig rennæssance – en borgerlig kulturkamp.
  Vi fremlagde sidste år vores økonomiske 2035 plan - PLANEN for et mere borgerligt Danmark.
  Og i dag fremlægger vi et valgoplæg med 100 borgerlige mærkesager, som konkret viser danskerne, hvad vi stræber efter.
  Det er klar borgerlig tale, som tydeligt viser, hvad forskellen er på et borgerligt samfund og et samfund domineret af socialdemokrater, radikale og socialister.
  Vores opfordring til de øvrige fem borgerlige partier er at gøre det samme.
  Danskerne fortjener en kontrakt med deres politikere, som vil blive overholdt.
  Det, vi siger før valget, er det, vi gør efter valget.
  Kontrakten mellem politikere og vælgere skal være konkret – ikke luftige intentioner, som Mette Frederiksen i årevis har spist danskerne af med – og ikke har leveret på.
  Så budskabet til Venstre, Konservative, DF, LA og Danmarksdemokraterne er: Fortæl konkret, hvad der er vigtigt for jer – også hvad der er så vigtigt, at det baregøres.
  Alle partier har hjerteblod, de ikke kan opgive. Det skal vi respektere hele bordet rundt.
  Vi har 100 forslag. De er alle sammen gode og borgerlige. De kan læses på vores hjemmeside.
  Tre er ufravigelige. 97 af dem ved vi godt, at vi ikke nødvendigvis får gennemført fuldt og helt i første valgperiode.
  Det er også OK, så længe retningen er rigtig. Så længe et borgerligt flertal gør Danmark rigere og danskerne friere.
  Så kære borgerlige venner; lad os give danskerne et godt, borgerligt alternativ til Mette Frederiksen.
  Vi kan godt, hvis vi vil – sammen.
  